kardosdrur/scandi-wiki huggingface dataset:
Markgrevskabet Østrig

Markgrevskabet Østrig er en betegnelse for Østrig i perioden 976 – 1156. Markgrevskabet kaldes også Marchia Orientalis på latin eller Ostmark på tysk.

Den første grænsemark, som dækkede et område svarende nogenlunde til det nuværende Østrig og Slovenien, var Avarermarken etableret af Karl den Store i slutningen af det 8. århundrede som beskyttelse mod avarerne. Da avarernes rige i 820'erne forsvandt, blev de efterhånden optaget i den slaviske befolkning, som etablerede Stormähren. Pannonien blev løsrevet fra Hertugdømmet Friuli i 828 og blev etableret som en grænsemark mod Mähren i hertugdømmet Bayern. Den pannoniske mark ser ud til at være forsvundet igen i 890'erne sammen med truslen fra Stormähren.

I 976 gennemfører kejser Otto II. en territorial reform i Bayern og opretter bl.a. en ny grænsemark, der kaldes Marchia Orientalis. Grænsemarken forlenes til Leopold I. af Babenberg-slægten. I 996 beskrives denne grænsemark i et officielt dokument som in regione vulgari vocabulo Ostarrîchi in marcha et in comitatu Heinrici comitis filii Luitpaldi marchionis. Oversat betyder det: i det område, der i folkemunde hedder Østrig, og som ligger i Leopolds søn grev Heinrichs mark og grevskab. Ostarrîchi er den første form af navnet, der senere skal blive til Österreich eller Østrig på dansk.

Dette tidligere markgrevskab var beboet af seks slaviske folk og romansk-tyske folk, som talte et rætoromansk sprog, der minder om det ladino, der i dag tales i det nordvestlige Italien og i Schweiz. Geografisk var marken afgrænset nogenlunde svarende til det nuværende Niederösterreich. Hovedbyen var Sankt Pölten, men senere blev Wien den betydningsfuldeste by.

Den første markgreve var Leopold I. af Babenberg-huset. Han residerede sandsynligvis i Pöchlarn, men det er også muligt, at det var i Melk, hvorfra de senere herskere regerede. Den oprindelige mark dækkede et område, der geografisk svarer til det nuværende Wachau, men kort efter blev det udvidet mod øst til Wienerwald. Under markgreven Ernst af Østrig begyndte beboelsen af Waldviertel i det nuværende Niederösterreich og de böhmiske og ungarske marker blev forenet med Østrig.

Markgrevskabet Østrig nåede sit højdepunkt under Leopold III, der bl.a. grundlagde mange kirker og klostre. Han etablerede byer og skabte større territorial uafhængighed. I 1139 arvede Leopold IV. Bayern. Da hans efterfølger Henrik II. fik frataget Bayern i 1156, blev Østrig i stedet ophøjet til hertugdømme med Privilegium Minus udstedt af Frederik Barbarossa. Fra 1156 overgik Østrig historisk til epoken som Hertugdømmet Østrig, der varede frem til 1453.

Østrigs historie
Østrig
Opløselighedsligevægt

Opløselighedsligevægten er den ligevægt, der indtræder mellem stoffer, der ikke befinder sig i samme fase. Hvis reaktionsdeltagerne i en reaktion ikke befinder sig i samme fase, kaldes reaktionen heterogen – i modsætning til homogene reaktioner.

Gennem opløselighedsligevægte kan man forudsige opløsningers mætningsgrad og stoffers opløselighed.

Der kan indtræde opløselighedsligevægte mellem praktisk talt alle faste stoffer (metaller, salte, organiske forbindelser og så videre) og alle væsker. Oftest studeres dog saltes opløselighedsligevægte i vand. Dette findes der flere pædagogiske forklaringer på end kemiske.

Saltes opløselighed 
Medmindre et givent salt er fuldstændigt opløseligt i vand, vil følgende ligevægt indtræde – der ses bort fra ladninger:

For denne reaktion ser ligevægtskonstant Kc således ud:

I kemi for viderekomne opskrives ligevægtsloven dog således, hvor {}-klammerne er et udtryk for de enkelte stoffets aktivitet:

Idet faste stoffers aktivitet er konstant, undlades det i opskrivningen af ligevægstloven, der definerer opløselighedsproduktet KO således:

Mellem et salts opløselighed, der betegnes s og defineres som den masse, der kan opløses i 100 mL vand, og saltets opløselighedsprodukt må der naturligvis findes en sammenhæng. For saltet AmBn gælder:

hvor:
sAmBn angiver opløseligheden for saltet AmBn angivet i g/100mL

m angiver ionen As støkiometriske koefficient

n angiver ionen Bs støkiometriske koefficient

MAmBn angiver molmassen for saltet AmBn angivet i g/mol

Kemisk ligevægt
Opløsninger
Differentiabel

Ordet differentiabel har mange betydninger. Herunder:

Infinitesimalregning 
Inden for infinitesimalregningen siges en funktion  at være differentiabel i punktet , hvis differenskvotienten har en endelig grænseværdi for . Altså skal nedenstående give en bestemt værdi:

Hvis grænseværdien eksisterer, kaldes den differentialkvotienten af  og betegnes således:

Differentialregning
Kroatiens fodboldforbund

Hrvatski nogometni savez (HNS) er Kroatiens nationale fodboldforbund og dermed det øverste ledelsesorgan for fodbold i landet. Det administrerer de kroatiske fodboldligaer og landsholdet og har hovedsæde i Zagreb.

HNS blev grundlagt i 1912 og blev medlem af FIFA i 1941, da det hørte under Den Uafhængige Stat Kroatien. Dette medlemskab varede til slutningen af 2. verdenskrig. Da landet blev frigjort fra Jugoslavien i begyndelsen af 1990'erne blev det både medlem af FIFA og UEFA.

Ekstern henvisning 
 hns-cff.hr

Nationale fodboldforbund
Forbund
Nakajima A4N

Nakajima A4N var en japansk jager, der blev brugt af den japanske flåde under den anden kinesisk-japanske krig og den anden verdenskrig.

A4N var baseret på forgængeren Nakajima A2N, der igen var løst baseret på den amerikanske Boeing F4B, men næsten hele strukturen blev redesignet, skrogets tværsnit blev reduceret, spændvidden til vingerne blev øget, og maskinen blev udstyret med den kraftigere Nakajima Hikari 1 motor.

Prototypen gennemførte sin første flyvning i 1934 og blev evalueret i konkurrence mod den mere moderne jager Mitsubishi A5M. Dog blev kontrakter for produktion af begge typer skrevet. Den første og eneste produktionsudgave, hvoraf i alt 221 maskiner skulle blive produceret frem til 1940, fik betegnelsen A4N1 og er kendt som type 95 og blev operativ i den japanske flåde i januar 1936.

Nakajima A4N1 fik sin ilddåb, da de fra hangarskibet Hōshō blev sat ind mod mål i Kina ved begyndelsen af den anden kinesisk-japanske krig i 1937. Flytypen blev hurtigt erstattet af Mitsubishi A5M i frontlinien og blev derefter brugt som avanceret træningsfly. Den blev dog i Kina også brugt til at forsvare flybaser, til rekognoscering, og til nærstøtte udstyret med to 60 kg bomber.

Kilder 

 

 

Kampfly
Fly fra 2. verdenskrig
Biplaner
Militærfly fra Japan
1-motors propelfly
Letlands fodboldforbund

Letlands fodboldforbund (, forkortet LFF) er Letlands nationale fodboldforbund og dermed det øverste ledelsesorgan for fodbold i landet. Det administrerer de lettiske fodboldligaer, Latvijas kauss (cupturneringen) og Letlands fodboldlandshold og har hovedsæde i Riga.

Forbundet blev grundlagt i 1921 og blev medlem af FIFA i 1922. Det opløstes, da Sovjetunionen i begyndelsen af 1940'erne okkuperede landet, men blev genoprettet ved landets frigørelse. I 1992 fik det medlemskab i UEFA.

Ekstern henvisning 
 LFF.lv

Nationale fodboldforbund
Fodboldforbund
LFF

LFF, akronymet har flere betydninger:
 Latvijas Futbola Federācija – Letlands nationale fodboldforbund.
 Lietuvos Futbolo Federacija – Litauens nationale fodboldforbund.
VM i floorball for herrer 1998

VM i floorball for herrer 1998 var det andet verdensmesterskab i floorball for herrerlandshold, arrangeret af IFF. Det blev afholdt i Tjekkiet, og kampene blev spillet i Brno og Prag fra den 25. – 30. maj. 14 lande deltog, og der blev spillet i 2 divisioner. A divisionen havde 2 grupper med 4 hold i hver pulje, mens B divisionen spillede en enkeltserie, hvor hvert hold mødtes en gang. De forsvarende mestrer Sverige vandt turneringen for anden gang.

Resultater B divisionen

Tabel B division 

 Letland kvalificere sig til A-divisionen 2000.

Resultater A-Divisionen

Gruppe A

Tabel Gruppe A 

 Sverige og Schweiz kvalificerer sig til semifinalen, Tjekkiet kvalificere sig til kamp om 5. pladsen og Tyskland til kampen om 7. pladsen.

Gruppe B

Tabel Gruppe A 

 Finland og Danmark kvalificerer sig til semifinalen, Norge kvalificere sig til kamp om 5. pladsen og Rusland til kampen om 7. pladsen.

Kamp om 5. og 7. pladsen 

 Tyskland nedrykker til B-divisionen 2000

Semifinaler

Bronzekamp

Finale

Medaljer

Eksterne Henvisninger 
 IFF's hjemmeside 

1998
Sport i 1998
Slagelse Stadion

Slagelse Stadion er et fodboldstadion beliggende i Slagelse, og er hjemmebane for Slagelse B&I og fra 2008-2015 dennes eliteoverbygning FC Vestsjælland. Den 9. december 2015 gik FC Vestsjælland konkurs og blev tvangsnedrykket til Sjællandsserien.

Idrætsanlægget blev anlagt i 1927 af Slagelse Kommune blandt andet som et resultat af den fuldstændige sammenlægning af Slagelse Boldklub og Slagelse Idræts-Forening til Slagelse Boldklub & Idrætsforening i 1919. Opvisningsbanen har en kapacitet på 10.000, hvoraf 3.300 er siddepladser. Stadionrekorden på 10.000 tilskuere daterer sig tilbage til starten af 1970'erne, hvor den blev sat i forbindelse med en divisionskamp i Danmarksturneringen i fodbold mellem Slagelse B&I og Holbæk B&I.

Noter 

Fodboldstadioner i Danmark
Atletikstadioner i Danmark
Sport i Slagelse
Bygninger, konstruktioner og anlæg i Slagelse Kommune
FC Vestsjælland
Alex Munday

Alex Munday er en fiktiv privatefterforsker, som bliver spillet af Lucy Liu i Charlie's Angels og Charlie's Angels: Full Throttle. 

Alex er en sofistikeret dame med mørkebrune øjne og altid perfekt kulsort hår. Hun havde rige forældre, der var professorer i filosofi og økonomi ved Harvard. Man møder Alex' far i Charlie's Angels: Full Throttle, hvor han her tror at han ved hvad Alex' arbejde er. Han tror, hun er stripper efter en noget misforstået forklaring af Alex' kæreste. Alex' far er spillet af John Cleese. 

Til Alex blev 13 år stod hun i sine forældres delvise akademiske skygge. Hun tilbragte resten af sine teenageår i udlandet, lærte levitation hos en tibetansk guru; safecracking og bombeaflysning med en parisisk dobbeltagent; danset en årgang på Stuttgart Ballet – de sædvanlige klassike uddannelser. 

Hun er ekspert til at fægte, hun vinder medaljer ved flere ridestævner, hun har været regeringens rumfart-ingeniør og vagtkonsulent hos NASA. Hun var også en tidlig pioner i skabelsen af den bærbare computer. Alex er altid oven på, hun keder sig nemt og hun har svært ved at more sig i længere tid af gangen. Hun har ingen kendte ulemper. 

Forelsket i skuespilleren Jason Gibbons fra filmseriens start til slut, bor i første i en kulissecampingvogn sammen med Jason og i 2'eren i en moderne taglejlighed i downtown Los Angeles. Hun kører rundt i en vintage sølv Mercedes Cabriolet med nummerpladen: 340-JAN. Hun forguder Martha Stewart, trods det faktum at Alex er en utrolig dårlig kok. 

Alex er meget modebevidst og går ofte i stramt og tætsiddende tøj, som bevæger sig med hendes krop. Hun går meget i læder i enten sort eller rødt. 

Alex' evner er inden for springgymnastik, ridning, skak, bueskydning, computerhacking og neurologi. Hun er ekstremt god til kampsport, såsom kung fu og karate samtidig med at hun aldrig bærer eller bruger våben. 

Hendes tætteste venner er Natalie Cook og Dylan Sanders, som er de to andre i hendes "Charlie's Angels" team. 

Litterære personer
Filmfigurer
Notabilitet

Notabilitet dækker over en person som har indflydelse eller har ydet en fremragende og bemærkelsesværdig indsats, eksempelvis en kongelig, adelig, nobelpristager, politiker, forfatter, skuespiller, sportsudøver, en VIP etc.

Man kan også være født til at være notabel, hvad kongelige og adelige er, de behøver ikke at gøre sig fortjent til at være en notabilitet.

Salmonsens konversationsleksikon beskriver notabilitet således: Berømthed, højt anset eller fremragende person.

Referencer 

Personer
Natalie Cook

Natalie Cook er en fiktiv privat efterforsker, spillet af Cameron Diaz i filmene Charlie's Angels og Charlie's Angels: Full Throttle.

Denne platinblondine med blå øjne er optimistisk, naiv, genert og den mest klodsede og fjollede i hendes "Charlie's Angels"-team. Hun er meget åben og venlig, men har ingen anelse om at hun ligner en supermodel og har karisma nok til tre. 

Hendes mor var en berømt dyrlæge; hendes far var forfatter/redaktør på The Cook Anthology of Science Fiction. Som ung var Natalie den klodsede og upopulære pige i skolen med bøjle, briller og Prinsesse Leia-rottehaler. Hun fik Ph.D. fra MIT – ved hjælp af korrespondance. Hun har arbejdet som videnskabsforsker ved Swedish National Academy, var U.S. Navy testpilot og talsmand for Lincoln-Mercury. 

Natalie bor i den første film i et lille hus for sig selv, mens hun i 2'eren er flyttet sammen med sin kæreste, Pete Komisky, i en hvid bungalow i Venedig, Californien. Hun kørte i en Ferrari Modena med nummerpladen 924-WNP. Natalie drømmer (i starten af 1'eren) om at danse omringet at smukke latino-fyre, men sandheden er at hun overhovedet ikke kan danse, som også vises i 1'eren, da hun inviteres med til berømt danseshow af Pete. Hun er ligesom resten af sit team, bestående af Dylan Sanders og Alex Munday ekstremt god til alle former for kampsport.

Natalie er uden tvivl den mest sexede af de tre Engle. Hun går ofte i høje hæle, stramme læderbukser og løse toppe. Natalie er som sagt den altid glade og fjollede Engel og hendes stil udstråler energi og det søde look. Joseph Aulisi, kostumedesigner til Full Throttle, ville designe hendes tøj med løse og glade farver. Cameron Diaz var nødt til at have to lillepigerottehaler på siderne af hendes hoved i begge films første scener. I starten af 2'eren er Diaz iført en snehvid jakke/kjole; som er den traditionelle stil i Lapland, Finland.

Natalie er brilliant til at køre på motorcykel, helikopterflyvning og motorcross, og hun har en passion for alt på hjul. Bil, cykel og surfbræt – hun er klar til hvad som helst. Hun er også god inden for gymnastikken, som vises i 1'eren, hvor hun både laver den ene og anden form for spring. Natalie er meget målbevidst og tør endda gå ind på ukendt område, hvis det kan få hende tættere på målet. Som resten af Englene er hun mester i forklædning og hun bærer eller bruger som de andre, heller aldrig våben. 

Tv-seriefigurer
Filmfigurer
Johann Ernst Immanuel Walch

Johann Ernst Immanuel Walch (29. august 1725 – 1. december 1778) var en tysk teolog og geolog. Han var søn af teologen Johann Georg Walch.

Walch studerede semitiske sprog, naturvidenskab og matematik i Jena. I 1748 rejste han, sammen med sin bror Christian Wilhelm Franz Walch et år udenlands. Rejsen gik igennem Holland, Frankrig og Italien. 1750 blev han ekstraordinær professor i teologi, 1754 ordentlig professor i logik og metafysik, 1759 i retorik og poetik.

Walch var udgiveren af tidsskriftet Der Naturforscher ("Naturforskeren" (1774-1778)) og fra 1749 medudgiver af Zeitungen von gelehrten Sachen ("Efterretninger om lærde sager").

Allerede i 1771 anvendte Walch betegnelsen trilobit i sine geologiske skrifter, dette udtryk blev først almindeligt anvendt i videnskaben i starten af det 19. århundrede.

Værker 
 Diatribe de ortu et progressu artis criticae apud veteres romanos (1747)
 Einleitung in die Harmonie der Evangelien (1749)
 Dissertationes in Acta Apostolorum (1756-1761)
 De arte critica veterum Romanorum (1757)
 Die Naturgeschichte der Versteinerungen zur Erläuterung der Knorrischen Sammlung von Merkwürdigkeiten der Natur (1771)
 Antiquitales symbolicae (1772)
 Observationes in Matthaeum ex Graecis inscriptionibus (1779)

Henvisninger 

Teologer fra Tyskland
Geologer fra Tyskland
Ansatte ved Jena Universitet
Tyskere i 1700-tallet
Faglitterære forfattere fra Tyskland
Fabrice Santoro

Fabrice Santoro (født 9. december 1972 på Tahiti) er en fransk tennisspiller, der blev professionel i 1989. Han har igennem sin karriere vundet 5 single- og 24 doubletitler, og hans højeste placering på ATP's verdensrangliste er en 17. plads, som han opnåede i august 2001.

Grand Slam 
Santoros bedste Grand Slam resultat i singlerækkerne kom ved Australian Open i 2006. I doublerækkerne vandt han herredouble-titlen ved Australian Open med landsmanden Michaël Llodra i 2003 og 2004, og mixeddouble-titlen ved French Open i 2005 sammen med slovakken Daniela Hantuchová.

Eksterne henvisninger 

 Fabrice Santoros hjemmeside 
 

Tennisspillere fra Frankrig
Tennisspillere ved sommer-OL 1992
Sébastien Grosjean

Sébastien Grosjean (født 29. maj 1978 i Marseille, Frankrig) er en fransk tennisspiller, der blev professionel i 1996. Han har igennem sin karriere vundet 4 single- og 5 doubletitler, og hans højeste placering på ATP's verdensrangliste er en 4. plads, som han opnåede i oktober 2002.

Grand Slam 
Grosjean har 4 gange stået i semifinaler i singlerækkerne ved Grand Slam-turneringer. I 2001 var det både i Australian Open og French Open, og i både 2003 og 2004 var han blandt de sidste 4 ved Wimbledon.

Eksterne links 
 Sébastien Grosjeans hjemmeside 

Tennisspillere fra Frankrig
Johann Georg Walch

Johann Georg Walch (født 17. juni 1693, død 18. februar 1775) var en evangelisk teolog.

Walch studerede i Leipzig, hvor han blev inspireret af pietismens tanker. I 1713 opnåede han en stilling der som magister i klassisk filologi. Efter 1718 underviste han i Jena. Samme år blev han ekstraordinær professor i filosofi og oldtidskunskab, 1719 ordentlig professor i retorik, 1721 i digtekunsten, 1728 i teologi.

Han udgav omfattende værker om kirke- og dogmehistorie, særligt må fremhæves Historische und theologische Einleitung in die Religionsstreitigkeiten der evangelisch-lutherischen Kirche (1730-39), og Historische und theologische Einleitung in die Religionsstreitigkeiten, welche sonderlich außer der evangelisch-lutherischen Kirche entstanden (1733-36) samt Bibliotheca theologica selecta (1757-65). 

I en betænkning, som han i 1747 blev opfordret af den lokale fyrste til at skrive, udtalte han sig imod den herrnhutiske trosretning. 1740-53 udgav han i 24 bind Martin Luthers skrifter på tysk. Af større filosofihistorisk betydning var hans Philosophisches Lexicon og sin Kontroversstücke gegen die Wolffsche Metaphysik.

Johann Georg Walch var far til teologerne Johann Ernst Immanuel Walch og Christian Wilhelm Franz Walch.

Udvalgte værker 

 Gedancken vom philosophischen Naturell , 1723
 Kontroversstücke gegen die Wolffsche Metaphysik, 1724
 Philosophisches Lexicon, 1726
 Historische und theologische Einleitung in die Religions-Streitigkeiten außer der Evangelisch-Lutherischen Kirche , 1733 – 1736

Litteratur 
 

Teologer fra Tyskland
Historikere fra Tyskland
Ansatte ved Jena Universitet
Tyskere i 1700-tallet
Faglitterære forfattere fra Tyskland
Arnaud Clément

Arnaud Clément (født 17. december 1977 i Aix-en-Provence, Frankrig) er en fransk tennisspiller, der blev professionel i 1996. Han har igennem sin karriere (pr. september 2010) vundet 4 single- og 12 doubletitler, og hans højeste placering på ATP's verdensrangliste er en 8. plads, som han opnåede i januar 2008. Clément er kendt for næsten altid at spille iført bandana og solbriller

Grand Slam 
Cléments bedste Grand Slam resultat i singlerækkerne kom ved Australian Open i 2001 med en plads i finalen, hvor han dog måtte se sig besejret af amerikaneren Andre Agassi. I doublerækkerne vandt han herredouble-titlen i Wimbledon med landsmanden Michaël Llodra i 2007.

Singletitler 
 2000: Grand Prix de Tennis de Lyon
 2003: Open de Moselle
 2006: Marseille Open
 2006: Legg Mason Tennis Classic

Eksterne henvisninger 

 Cléments hjemmeside 
 

Tennisspillere fra Frankrig
Tennisspillere ved sommer-OL 2000
Tennisspillere ved sommer-OL 2004
Tennisspillere ved sommer-OL 2008
Vindere af Wimbledon
Jo-Wilfried Tsonga

Jo-Wilfried Tsonga (født 17. april 1985 i Le Mans, Frankrig) er en fransk tennisspiller, der blev professionel i 2004. Han har igennem sin karriere vundet seks single- og fire doubletitler, og hans højeste placering på ATP's verdensrangliste er en 6. plads, som han opnåede i november 2008.

Grand Slam 
Tsongas bedste Grand Slam resultat i singlerækkerne kom ved Australian Open i 2008, hvor han nåede frem til finalen, som han dog tabte i fire sæt til serberen Novak Djokovic.
Tsonga har i øvrigt vundet 5 ATP- titler bl.a. ATP Master Paris i 2008.

Eksterne links 
 Jo-Wilfried Tsongas hjemmeside

Tennisspillere fra Frankrig
Personer fra Le Mans
Nakajima Hikoki KK

Nakajima Hikoki KK (selskabet Nakajima Flyvemaskiner) var en japansk producent af flyvemaskiner og flymotorer.

Selskabet havde sin oprindelse i Nihon Hikoki Seisakusho KK (selskabet Verket for produktion af japanske flyvemaskiner) der blev stiftet den 6. december 1917 af Chikuhei Nakajima og Seibei Kawanishi. I december 1919 splittede de selskabet op. Seibei Kawanishi etablerede senere Kawanishi Kokuki Kogyo KK og Chikuhei Nakajima etablerede Nakajima Hikoki KK.

Nakajima voksede hurtigt til at blive en af de største producenter af flyvemaskiner i Japan. Mellem 1920 og 1939 producerede de ca. 6.000 flyvemaskiner, hovedsagelig militærfly til den japanske hærs og flådes flystyrker. Under 2. verdenskrig blev de den største producent af flyvemaskiner og flymotorer i Japan. I alt producerede de 29.760 flyvemaskiner i årene mellem 1940 og 1945, og havde fire anlæg til produktion af flyvemaskiner og fire anlæg til produktion af flymotorer.

Produktionen blev lukket, da Japan gik tabende ud af krigen, men de fleste af faciliteterne blev overtaget af Fuji Heavy Industries, der blev etableret i 1953, efter at produktionen af flyvemaskiner igen blev tilladt i Japan i 1952.

Blandt de vigtigste flytyper der blev produceret af Nakajima er blandt andet jagerne Ki-43 Hayabusa og Ki-84 Hayate, der blev produceret til den japanske hærs flystyrker, og torpedoflyene B5N og B6N Tenzan der blev produceret til den japanske flådes flystyrker.

Flytyper produceret og udviklet af Nakajima (udvalg) 

 A1N – jagerfly (licensproduceret version af Gloster Gambet)
 A2N – jagerfly
 A4N – jagerfly
 A6M2-N – jagerfly (søflyversion af Mitsubishi A6M)
 B5N – torpedofly
 B6N Tenzan – torpedofly
 C6N Saiun – rekognosceringsfly
 E8N – rekognosceringsfly
 J1N Gekko – jagerfly
 Ki-27 – jagerfly
 Ki-43 Hayabusa – jagerfly
 Ki-44 Shoki – jagerfly
 Ki-49 Donryu – bombefly
 Ki-84 Hayate – jagerfly
 type 91 – jagerfly

Flyproducenter fra Japan
Christian Wilhelm Franz Walch

Christian Wilhelm Franz Walch (født 25. december 1726, død 10. marts 1784) var en tysk teolog.

Hans fader teologen Johann Georg Walch underviste selv sønnen under hans opvækst i Jena. Som ganske ung underviste Christian selv på universitetet i Jena mellem 1745 og 1747. Sammen med sin bror teologen Johann Ernst Immanuel Walch rejste han et år til Holland, Frankrig og Italien.

Hjemme i Jena blev Walch i 1750 udnævnt til ekstraordinær professor i filosofi. I 1753 tog han mod en stilling som ekstraordinær professor i teologi på det nyoprettede universitet i Göttingen. Tre år efter fik han stillingen som ordentlig professor i samme fag.

Walch underviste i dogmatik, kirkehistorie, etik, polemik, naturlig teologi, symbolik, Paulus' breve, oldkirken, historisk teologisk litteratur, kanonisk ret og kirkefædrene.

I 1766 blev Walch udnævnt til professor primarius. Han er mest kendt for sine kirkehistoriske værker, der byggede på en kritisk og pragmatisk tilgang til Bibelen uden principielle og ideologiske årsager.

Udvalgte værker 
 Entwurf einer vollstdndigen Historie der Ketzereien, Spaltungen, and Religionsstreitigkeiten, bis auf die Zeit der Reformation (11 bind, Leipzig, 1762-1785).
 Geschichte der evangelisch-lutherischen Religion, als ein Beweis, dass sie die wahre sei, (1753).
 Grundsätze der Kirchengeschichte des Neuen Testaments (1761).
 Kritische Untersuchung vom Gebrauch der heiligen Schrift unter den alten Christen, (1779).

Teologer fra Tyskland
Historikere fra Tyskland
Ansatte ved Jena Universitet
Ansatte ved Göttingens Universitet
Tyskere i 1700-tallet
Faglitterære forfattere fra Tyskland
Personer fra Jena